Komisijos reglamentas (EEB) Nr. 1431/93
1993 m. birželio 10 d.
iš dalies keičiantis Reglamentą (EEB) Nr. 120/89, nustatantį bendrąsias išsamias taisykles dėl eksporto mokesčių ir privalomųjų mokėjimų taikymo žemės ūkio produktams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo nustatymo [1] su paskutiniais pakeitimais, padarytais Reglamentu (EEB) Nr. 2046/92 [2], ypač į jo 19 straipsnio 3 dalį ir 20 straipsnio 3 dalį, bei į atitinkamas kitų reglamentų, nustatančių bendrą žemės ūkio produktų rinkų organizavimą, nuostatas,
atsižvelgdama į 1971 m. spalio 12 d. Tarybos reglamentą (EEB) Nr. 2180/71 dėl bendrųjų taisyklių, taikytinų pieno ir pieno produktų rinkai, esant tiekimo sunkumų [3], ypač į jo 2 straipsnio 1 dalį,
atsižvelgdama į 1974 m. birželio 25 d. Tarybos reglamentą (EEB) Nr. 1603/74 dėl eksporto privalomojo mokėjimo tam tikriems grūdų, ryžių ir pieniniams produktams, į kuriuos pridėta cukraus, įvedimo, esant sunkumų dėl cukraus tiekimo [4], ypač į jo 1 straipsnio 3 dalį,
atsižvelgdama į 1975 m. spalio 29 d. Tarybos reglamentą (EEB) Nr. 2747/75, nustatantį bendrąsias taisykles, taikytinas esant javų rinkos sutrikdymui [5], su paskutiniais pakeitimais, padarytais Reglamentu (EEB) Nr. 1766/92 [6], ypač į jo 4 straipsnio 1 dalį,
atsižvelgdama į 1976 m. birželio 21 d. Tarybos reglamentą (EEB) Nr. 1432/76, nustatantį bendrąsias taisykles, taikytinas esant ryžių rinkos sutrikdymui [7], ypač į jo 4 straipsnio 1 dalį,
atsižvelgdama į 1977 m. kovo 14 d. Tarybos reglamentą (EEB) Nr. 520/77 dėl eksporto privalomojo mokėjimo įvedimo tam tikriems iš vaisių ir daržovių pagamintiems produktams, į kuriuos yra pridėta cukraus, esant sunkumams dėl cukraus tiekimo [8], ypač į jo 1 straipsnio 4 dalį,
atsižvelgdama į 1986 m. gegužės 26 d. Tarybos reglamentą (EEB) Nr. 1650/86 dėl eksportuojamam alyvų aliejui taikomų grąžinamųjų išmokų ir mokesčių [9], ypač į jo 6 straipsnį,
kadangi Komisijos reglamentas (EEB) Nr. 120/89 [10] nustato bendrąsias išsamias taisykles dėl eksporto mokesčių ir privalomųjų mokėjimų taikymo žemės ūkio produktams; kadangi eksporto mokesčiu apmokestinami produktai, kurie yra pervežami iš vienos valstybės narės į kitą išvežant juos iš Bendrijos teritorijos neatliekant eksporto formalumų, privalo būti prižiūrimi; kadangi rizika, kad už iš Bendrijos išvežamas prekes nebus sumokėti mokesčiai ir privalomieji mokėjimai, atsiranda tik jas pervežant jūra; kadangi pervežant prekes sausuma per trečiąsias šalis reikalaujama laikytis tranzito tvarkos;
kadangi reikėtų atsižvelgti į tvarkos pakeitimus, kurie nuo 1993 m. sausio 1 d. buvo įvesti 1990 m. rugsėjo 17 d. Tarybos reglamentu (EEB) Nr. 2726/90 dėl Bendrijos tranzito [11], 1992 m. balandžio 21 d. Komisijos reglamentu (EEB) Nr. 1214/92 dėl Bendrijos tranzito tvarkos įgyvendinimo ir dėl tam tikro šios tvarkos supaprastinimo [12] su pakeitimais, padarytais Reglamentu (EEB) Nr. 3712/92 [13], ir 1992 m. lapkričio 10 d. Komisijos reglamentu (EEB) Nr. 3269/92, kuriame yra išdėstytos tam tikros nuostatos dėl Tarybos reglamento (EEB) Nr. 2913/92, nustatančio Bendrijos muitų kodeksą, 161, 182 ir 183 straipsnių, susijusių su eksporto tvarka, reeksportu ir iš Bendrijos muitų teritorijos išvežamomis prekėmis, įgyvendinimo [14];
kadangi šiame reglamente nustatytos priemonės atitinka susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 120/89 7-10 straipsniai pakeičiami ir išdėstomi taip:
"7 straipsnis
Priėmus eksporto deklaraciją, pateiktą dėl 2 straipsnio a punkte minimų produktų, Sutarties 9 straipsnio 2 dalis šiems produktams daugiau netaikoma ir jie atitinkamai išvežami, vadovaujantis Tarybos reglamento (EEB) Nr. 2726/90 3 straipsnio 2 dalies c punktu [15].
8 straipsnis
1. Kai produktai, kuriems yra taikytinas eksporto mokestis, yra pervežami tarp dviejų valstybių narių, laikantis Komisijos reglamento (EEB) Nr. 1214/92 [16] IX antraštinės dalies, jiems taip pat yra taikomos 2 ir 3 dalys.
2. Išsiuntimo punktas, kaip apibrėžta Reglamente (EEB) Nr. 2726/90, imasi reikiamų priemonių, kad užtikrintų c punkte minimo eksporto mokesčio surinkimą, kai:
a) Bendrijos vidinio tranzito dokumente, kuriame nurodytas valstybei narei priklausantis gavimo punktas, nėra įrašo, minimo Reglamento (EEB) Nr. 1214/92 65 straipsnyje, nes, patvirtinant Bendrijos vidinio tranzito deklaraciją, atitinkamam produktui eksporto mokestis nebuvo taikomas; ir
b) remiantis tarp Europos ekonominės bendrijos ir Europos laisvosios prekybos asociacijos šalių pasirašyta sutartimi dėl bendros tranzito tvarkos, tas produktas yra pristatomas į EFTA šalyje esantį gavimo punktą; ir
c) eksporto mokestis, kuris buvo įvestas vėliau nei buvo patvirtinta Bendrijos vidaus tranzito deklaracija, galiojo tą dieną, kai produktas buvo pristatytas į gavimo punktą.
3. Jeigu eksportuotojas įtikina kompetentingą instituciją, kad prekės buvo išvežtos iš Bendrijos muitų teritorijos tada, kai nebuvo taikomas joks eksporto mokestis, tai neimamas joks mokestis, o jei taikomas mokestis buvo mažesnis už minimą 2 dalyje, tai imamas mažesnis mokestis.
4. Kai produktai, kuriems yra taikomas eksporto mokestis, nėra pervežami tarp dviejų valstybių narių laikantis Reglamento (EEB) Nr. 1214/92 IX antraštinės dalies, jiems yra taikomas Komisijos reglamento (EEB) Nr. 3269/92 [17] 31 straipsnis.
9 straipsnis
1. Už produktus, pervežamus pagal Reglamento (EEB) Nr. 1214/92 IX antraštinę dalį arba Reglamento (EEB) Nr. 3269/92 31 straipsnį, imamas užstatas siekiant užtikrinti, kad būtų surinktas mokėtinas eksporto mokestis, jeigu šie produktai dar kartą neįvežami į Bendrijos muitų teritoriją; šis užstatas pateikiamas vadovaujantis Reglamento (EEB) Nr. 1214/92 68 straipsnio 2 dalimi arba laikantis panašios tvarkos, kai taikomas Reglamento (EEB) Nr. 3269/92 31 straipsnis.
2. Kai tik išsiuntimo valstybei narei yra pateikiami įrodymai, kad produktai buvo vėl įvežti į Bendrijos muitų teritoriją, užstatas yra grąžinamas proporcingai kiekiams, dėl kurių tokie įrodymai buvo pateikti.
10 straipsnis
Kai produktui yra taikoma viena iš supaprastintų tvarkų, nustatytų Reglamento (EEB) Nr. 1214/92 X antraštinės dalies I skyriuje, pervežant jį į gavimo punktą ar pristatant gavėjui Bendrijos muitų teritorijoje, išsiuntimo punktas negali leisti nesilaikyti pervežimo sutarties tuo įgalinant pervežimą baigti už minėtos muitų teritorijos, išskyrus tuos atvejus, kai jis ėmėsi reikiamų priemonių, kad užtikrintų, jog mokėtinas eksporto mokestis būtų sumokėtas. Tokiais atvejais taikytina eksporto mokesčio norma yra lygi normai, kuri galioja tą dieną, kai išsiuntimo punktas priima eksporto į trečiąsias šalis deklaraciją."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. birželio 10 d.